**Συλλυπητήρια  ανακοίνωση για τον αδόκητο θάνατο της συναδέλφου μας, τακτικού μέλους του ΣΕΨ, Μανίνας Τερζίδου**

Το ΔΣ του ΣΕΨ εκφράζει από καρδιάς θερμά  συλλυπητήρια στην οικογένεια της συναδέλφου μας και τακτικού μέλους του ΣΕΨ Μανίνας Τερζίδου η οποία «έφυγε» απροσδόκητα από κοντά μας χθες Τετάρτη 22 Δεκεμβρίου 2021.

Η συνάδελφός μας Μανίνα Τερζίδου , Ψυχολόγος , MPhil ήταν επιστημονικά Υπεύθυνη στο Εθνικό Κέντρο Τεκμηρίωσης και Πληροφόρησης για τα Ναρκωτικά-ΕΚΤΕΠΝ (Greek Reitox national focal point – European Monitoring Centre for Drugs and Drug Addiction - EMCDDA). Στη διάρκεια της πολυετούς θητείας της στο ΕΚΤΕΠΝ συνεργάστηκε με όλους τους φορείς που λειτουργούν στον τομέα των εξαρτήσεων στην χώρα μας και ήταν μέλος του Διοικητικού Συμβουλίου στο ITACA - Ελληνικό Τμήμα, το οποίο είναι ο Σύλλογος των Ευρωπαίων Επαγγελματιών που απασχολούνται στον χώρο της Ουσιοεξάρτησης.